César Gaviria

César Augusto Gaviria Trujillo (født 31. mars 1947) er en colombiansk økonom og politiker som var president i Colombia fra 1990 til 1994 og generalsekretær for Organisasjonen av amerikanske stater fra 1994 til 2004. Gaviria var nasjonal direktør for det colombianske liberale partiet fra 2005 til 2009. I løpet av sin periode som president innkalte han den konstituerende forsamlingen i Colombia som vedtok grunnloven av 1991.

I 1972 ble Gaviria medlem av parlamentet, i 1987 ble han utnevnt til finansminister og fra 1987 til 1989 var han innenriksminister. Da han vant presidentvalget i 1990 var han representant for det sosialliberale partiet Partido Liberal Colombiano (PLC). Gavirias administrasjon la til rette for en mer åpen og deregulert økonomi med mer fokus på privatisering, noe som ble hyllet av USAs regjering.

Referanser 

Colombianske politikere